stanford-oval/wikipedia huggingface dataset:
טירן (טנק)
הערות שוליים

↑  משה גבעתי, בידיהם חושלה הפלדה - סיפורו של מרכז שיקום ואחזקה 7100, פרק ט' - מש"א 681 במלחמת ששת הימים
↑  אורי דרומי, כולם קראו לו "אבי הטירן", באתר הארץ, 21 בספטמבר 2005
↑  טנק טירן 4 T54C | פארק לטרון, באתר פארק לטרון | יד לשריון, ‏2017-02-09
המראה של טנק T-55 לאחר ששודרג להיות טירן 5
טירן 5 באתר ההנצחה ללוחם הבדואי
טנק טירן 6 במוזיאון יד לשריון.
טירן 6 באימון ברמת הגולן בשנת 1974
טירן 5 ליד תעלת סואץ בינואר 1974
טיטאנים

ערך זה עוסק באלים מהמיתולוגיה היוונית. אם התכוונתם למשמעות אחרת, ראו .
| --- | --- |
"נפילת הטיטאנים", ציור מאת Cornelis van Haarlem‏, 1588
"נפילת הטיטאנים", ציור מאת Cornelis van Haarlem‏, 1588
 תרבות:  יוון העתיקה
 מקום מגורים:  הר אותריס
 אב:  אורנוס
 אם:  גאיה
הטיטאנים במיתולוגיה היוונית היו דור האלים שקדם לאלים האולימפיים. ביוונית הם נקראים: Τῑτᾶνες, בלטינית: Titanes. על פי התאוגוניה להֵסְיוֹדוֹס היו הם שנים־עשר ילדיהם של ההורים הראשיתיים אוּרנוֹס (השמיים) וגַאיָה (הארץ): שישה טיטאנים (זכרים) – אוֹקיינוֹס, קוֹיוֹס, קְרִיוֹס, הִיפֶּריוֹן, יַאפֶּטוֹס וקְרוֹנוֹס, ושש טיטאנידוֹת (נקבות) – תֵיָאה, רֵיָאה, תֵמיס, מְנֵמוֹסִינֵה, פוֹיבֵּה וטֵתיס. קרונוס שכב עם אחותו הגדולה רֵיָאה, שילדה את הדור הראשון של האלים האולימפיים: זֵאוּס, הַאדֵס, פּוֹסֵידוֹן, הֶסְטִיָה, דֵמֵטֵר והֶרָה. צאצאים אחדים של הטיטאנים, כמו פְּרוֹמֵתֶאוּס, אַטְלַס, הֶלְיוֹס ולֵטוֹ, נחשבים גם הם לפעמים לטיטאנים.
הולדת הטיטאנים

היוונים האמינו כי תחילה נוצרו כאוס (החלל), גאיה (הארץ) וארוס (היצר. לעיתים האהבה). גאיה ילדה את אורנוס (השמיים) שהיה לבן זוגה. מזיווגם של אורנוס וגאיה נולדו ארבעה עמי ענקים – הענקים, הטיטאנים, הקיקלופים ובעלי מאה הידיים (הקאטונכרים).
כליאת אחיהם ונפילת אורנוס

המונח טיטאנים הוא כינוי גנאי בו כינה אורנוס את יוצאי חלציו.
אוראנוס תיעב את ילדיו המעוותים, הקיקלופים ובעלי מאה הידיים ולכן זרק אותם אל מעמקי האדמה.
גאיה יצרה חרמש מאבן וביקשה מילדיה שישתמשו בו על מנת לחלץ עצמם מבטנה. כולם פחדו ולא העזו, חוץ מבן הזקונים קרונוס שלקח את החרמש וקצץ את איבר מינו של אורנוס. למרות זאת, אחיהם המעוותים נשארו בכלאם.
עלייתם ונפילתם של הטיטאנים

שליט הטיטאנים היה קרונוס (סטורנוס). הטיטאנים, בראשותו של קרונוס, היו במשך דורות רבים שליטי היקום. קרונוס ועוד כמה מאחיו התחתנו עם אחיותיהם התאומות לו. קרונוס התחתן עם אחותו ריאה. על פי נבואה, אחד מילדיו של קרונוס ינשל אותו ממלכותו כפי שהוא עצמו נישל את אביו. לפי זה נהג לבלוע את ילדיו זה אחר זה, לאחר שנולדו, עד שהשישי חולץ בידי ריאה והוחלף באבן. בבגרותו הבן השישי, זאוס, מתחזה לאחד מעובדיו של קרונוס ונותן לו סם הקאה, ומצליח לשחרר את חמשת אחיו. הוא גייס לצידו כמה מהטיטאנים, בעוד שרובם, בעיקר טיטאנים גברים, נשארו נאמנים לצבאו של קרונוס. זאוס צירף אליו בעלי ברית שונים – האוקיינידים, כמה אלים שונים, ואפילו כמה טיטאנים, ששיתפו איתו פעולה במלחמה. פעולתו הבאה של זאוס הייתה להרוג את קאמפה, סוהרת הטיטאנים, ששמרה על הקיקלופים ובעלי מאה הידיים. הם חישלו לו את הברק ואת הרעם הראשונים. לעומתם, קרונוס חילק את המלחמה לארבע מערכות שאליהם מונו אחיו לפי 4 הכיוונים הראשיים בשושנת הרוחות. האח הבכור, אוקיינוס, סירב להשתתף במלחמה. בעוד שהענקים המעוותים סוקלים את הטיטאנים באבנים עד למותם, זאוס מחסל את קרונוס עצמו במכת ברק. זה היה סוף עידן הטיטאנים ותחילת עידן האלים האולימפיים, ילדיו של קרונוס, בראשותו של זאוס.
עלייתם ונפילתם של הטיטאנים > עונשי הטיטאנים

לאחר עליית האלים האולימפיים לגדולה, הושלכו חלק מן הטיטאנים למעמקי טרטרוס, שם נכלאו ונשמרו על ידי הקיקלופים. חלק מן הטיטאנים הורשו להישאר בעולם, אולם מאז ואילך סרו למרות האלים האולימפיים, וירדו לדרגה פחותה יותר בהיררכיה של האלים.
טיטאנים מפורסמים שלא גורשו לטרטרוס עם הגעתו של זאוס:
אוקיינוס – הנהר הסובב את הארץ.
טתיס – אשתו של אוקיינוס.
היפריון – אבי השמש, הירח והשחר.
מנמוסינה – אלת הזיכרון.
תמיס – אלת הצדק.
יאפטוס – אביהם של אטלס, שנשא את כדור השמיים על כתפיו
פרומתאוס – גואל האנושות, אפימתאוס ומנואטיאוס.
קויוס – אינטליגנציה.
ראו גם

תאוגוניה
טיטאן, ירחו של שבתאי, הקרוי על מקבילו הרומי של קרונוס
הערות שוליים

↑  הסיודוס, תאוגוניה, 133–138, בתרגום שלמה שפאן: "עִם אוּרָנוֹס אָז שָׁכְבָה וְיָלְדָה אֶת עֲמֹק הַמְּעַרְבֹּלֶת, / אֶת אוֹקְיָנוֹס, יַפֶּטוֹס, הִיפֶּרִיוֹן וְקוֹיאוֹס וּקְרִיאוֹס, / תֵּיָה וְרֵיָה וְתֶמִיס וְאֶת הָאֵלָה מְנֵמוֹסִינֵי, / פוֹיְבֵּי עִם זֵר הַזָּהָב וְטֵתִיס הָאֵלָה הַנֶּחְמֶדֶת. / אַחֲרֵיהֶם הִיא אֶת קְרוֹנוֹס יָלְדָה, הַצָּעִיר בְּבָנֵיהָ, / רַב־נְכָלִים וְאָיֹם, הוּא שָׂנֵא אֶת אָבִיו רַב הַזֹּהַר."
↑  הסיודוס, תאוגוניה, שורה 207
↑  הסיודוס, תאוגוניה, שורה 161
↑  הסיודוס, תאוגוניה, שורה 167
↑  הסיודוס, תאוגוניה, שורה 180
| המיתולוגיה היוונית ודת יוון העתיקה |
| --- | --- | --- |
| אלים אולימפיים | זאוס • הרה • פוסידון • דיוניסוס • אפרודיטה • אתנה • אפולו • ארטמיס • ארס • הפייסטוס • הרמס • דמטר |  |
| אלים אולימפיים לשעבר | האדס • הסטיה |  |
| אלים כתוניים | האדס ופרספונה • גאיה • דמטר • הקטה • דיוניסוס • טרופוניוס (אנ') • טריפטולמוס (אנ') • האריניות |  |
| גיבורים | אגממנון • אדיפוס • אודיסאוס • אוינופיון • איאס • אכילס • אנטיגונה • בלרופון • דאוקליון • הקטור • הרקולס • טינדראוס • יאסון והארגונאוטים • מינוס • מנלאוס • פאריס • פריאמוס • פרסאוס • קדמוס • תסאוס • הרו ולאנדרוס |  |
| מקומות מרכזיים | אולימפוס • ארגוס • אתונה • דלפי • טרויה • טרטרוס • כיוס • לאקוניה • הלבירינת • ספרטה • השאול • תבאי • שדות אליסיום • שדות אספודל |  |
| יצורים מיתיים | אורתוס • אכידנה • אלמנטלים • ארגוס • גורגונות • גיגאנטים • האריה מנמאה • הידרה • היפוקמפוס • הרפיה • טיטאנים • טיפון • כימרה • מדוזה • מוזות • מינוטאורים • סאטירים • סטימפליה • סלמנדרה • סקילה וכריבדיס • פגסוס • קאמפה • קיקלופים • קנטאורים • קרברוס |  |
| אירועים מיתולוגיים בולטים | טיטאנומכיה • גיגאנטומכיה (גיגאנטים) • מלחמת טרויה • מסע הארגונאוטים |  |
| יצירות בולטות | האיליאדה והאודיסיאה • תאוגוניה • ארגונאוטיקה • דיוניסיאקה • ביבליותקה (פסאודו-אפולודורוס) • מטמורפוזות |  |
| סופרים | אוריפידס • אייסכילוס • אפולוניוס • אריסטופאנס • הומרוס • הסיודוס • סופוקלס |  |
| שנים עשר הטיטאנים במיתולוגיה היוונית |
| --- | --- | --- |
| טיטאנים | אוקיינוס וטתיס • היפריון ותיאה • קויוס ופויבה • קרונוס וריאה • מנמוסינה • תמיס • קריוס • יאפטוס |  |
| בניו של יאפטוס | אטלס • פרומתאוס • אפימתאוס • מנויטיוס |  |
| --- | --- |
בקרת זהויות :  NLI: 987007538812405171  GND: 118884786  LCCN: sh85135642  SUDOC: 124118410  VIAF: 15567720   WorldCat (עם VIAF): 15567720 
נפילתם של הטיטאנים מאת פטר פאול רובנס במוזיאונים המלכותיים לאמנויות יפות של בלגיה
פרנסיס גולטון

| --- | --- |

 לידה:  16 בפברואר 1822 ברמינגהאם, הממלכה המאוחדת של בריטניה הגדולה ואירלנד 
 פטירה:  17 בינואר 1911 (בגיל 88) הייזלמיר, הממלכה המאוחדת 
 ענף מדעי:  גאוגרפיה, מטאורולוגיה, פסיכולוגיה, אנתרופולוגיה, קרימינולוגיה וצילום
 מקום מגורים:  אנגליה
 מקום קבורה:  Claverdon 
 מקום לימודים:  קינגס קולג' לונדון  בית ספר קינד אדוארד  טריניטי קולג'  אוניברסיטת קיימברידג' 
 מנחה לדוקטורט:  ויליאם הופקינס 
 תלמידי דוקטורט:  קרל פירסון 
 פרסים והוקרה:  עמית החברה המלכותית  מדליית קופלי (1910)  Knight Bachelor (26 ביוני 1909)  מדליית דרווין-וולאס (1908)  מדליית דרווין (1902)  מדלייה לזכר האקסלי (1901)  המדליה המלכותית (1886)  מדליית המייסדים (1853)  עמית החברה הגאוגרפית המלכותית (1850) 
 בן או בת זוג:  Louisa Jane Butler (1 באוגוסט 1853–ערך בלתי־ידוע) 
 galton.org
 תרומות עיקריות
 אבי תורת האאוגניקה
 
סר פרנסיס גולטון (באנגלית: Francis Galton;‏ 16 בפברואר 1822 ברמינגהאם – 17 בינואר 1911 בהסלמיר) איש אשכולות אנגלי, מדען, חוקר טבע ואבי תורת האאוגניקה.
גולטון היה בן למשפחת וג'ווד-דרווין, שרבים מבניה היו מדענים, ובהם בן דודו צ'ארלס דרווין. בצעירותו למד רפואה, אך לאחר מות אביו נטש תחום זה ופנה לעיסוקים מדעיים אחרים. הוא טייל ברחבי העולם (בעיקר באפריקה). השתייכותו למשפחה עשירה אפשרה לו להיות חופשי במחקריו ממגבלות דיסציפלינריות או מוסדיות, ולהתמקד בכל פעם בנושא שעניין אותו. גולטון עסק בסטטיסטיקה, בעיקר ביחס ליישומיה בתורשה, בגאוגרפיה, במטאורולוגיה, בפסיכולוגיה, באנתרופולוגיה, בביולוגיה, בקרימינולוגיה ובצילום. כמו כן היה גולטון ממכונני שיטת הזיהוי הפלילי בעזרת טביעות אצבעות. ניסח את המושגים בסטטיסטיקה נסיגה וקוֹרֶלַצְיָה, וגילה את עקרון התסוגה לממוצע (עקרון הקובע את היחסים בין מדידה שנועדה לחלק את החברה לקבוצות, לבין מדידה שנייה של הקבוצות שנוצרו על ידי המדידה הראשונה). היה הראשון ליישם שיטות סטטיסטיות במחקר על ההבדלים האנושיים ועל הורשת אינטליגנציה, החדיר את השימוש בשאלונים ובסקרים לשם איסוף נתונים על קבוצות אנושיות, מידע בו השתמש כדי ליצור מחקרים גנאלוגיים וביוגרפיים.
היה חבר החברה המלכותית של לונדון (Royal Society of London for the Improvement of Natural Knowledge), נשיא המכון המלכותי לאנתרופולוגיה (The Royal Anthropological Institute), מזכיר אגודת המדעים הבריטית (British Science Association) ויושב ראש הוועדה האנתרופומטרית הבריטית (British Anthropometric Committee). כתב למעלה מ-340 מאמרים וספרים במהלך חייו, שלרבים מהם הייתה השפעה ארוכה על עולם המדע.
מחקריו על תורשה ואאוגניקה > ניסוייו בצילום

בין עיסוקיו הרבים של גולטון אפשר למנות גם את מחקריו בצילום. תרומתו המעניינת לתחום נקראת צילום מורכב (Composite photography); שיטה שהמציא להרכבת מונטאז' מפורטרטים שונים זה על גבי זה לשם קבלת ממוצע ויזואלי. את הפנים המטושטשים והמדומיינים הללו יצר גולטון על ידי צילום רצוף של פורטרטים על גבי אותו הנגטיב, בעזרת מצלמת רפרודוקציה. הנחתו הייתה שרק קווי המתאר המשותפים לכל הפורטרטים יראו באופן חד וברור, ואילו כל התווים האינדיבידואליים ויוצאי הדופן יטושטשו או ימחקו. בהשפעת הקטגוריה המושגית של האדם הממוצע שהמציא הסטטיסטיקאי אדולף קטלה, טען גולטון שדימויים אלו, אותם כינה "pictorial statistics", הם הופעה אופטית טהורה של אותו "אדם ממוצע".
אחת ממטרות הצילום-המורכב הייתה ליצור "טיפוסי-משפחה" באמצעות צילום פורטרטים של כמה בני משפחה יחדיו, וכך לחזות מראש את החזות הפיזית של הצאצאים מנישואים אפשריים, וכן כדי ליצור "מאגרים גזעיים טהורים", שיעזרו בעריכת סלקציה של זיווגים נכונים לשם השבחת הגזע.
אותות הוקרה

ב-1902 הוענקה לו מדליית דרווין.
ב-1909 הוענק לו תואר אבירות.
ב-1910 הוענקה לו מדליית קופלי.
מספריו

The Telotype: a Printing Electric Telegraph, John Weale, 1849
Narrative of an Explorer in Tropical South Africa, Murray, 1853
The Art of Travel, Murray, 1855
Vacation Tourists and Notes of Travel in 1860, Edited by Francis Galton, Clay and Taylor, 1861
Meteorographica, Macmillan, 1863
Hereditary Genius, Macmillan, 1869; Second edition of 1892
English Men of Science, Macmillan, 1874
Inquiries into Human Faculty, Macmillan 1883, Second Edition, Everyman, 1907
Fingerprint Directories, Macmillan, 1895
Noteworthy Families (with Edgar Schuster), John Murray, 1906
Probability: the Foundation of Eugenics, Oxford, 1907
Memories of My Life, Methuen, 1908
Essays in Eugenics, Eugenics Education Society, London: 1909
ראו גם

תיבת גלטון
לקריאה נוספת

סטיבן ג'יי גולד, אין מידה לאדם, הוצאת דביר, 1992.
Pearson, Karl, The Life, Letters and Labors of Francis Galton, Cambridge: Cambridge University Press, 1914, 1924, 1930
צילום מורכב של שלוש אחיות; למעלה ולמטה-מצולמות מהחזית ובפרופיל. במרכז - "ממוצע" של שתי סדרות התצלומים
Día de Cataluña

יום האחד-עשר בספטמבר הוא "הסמל הלאומי" של קטלוניה על פי סעיף 8.1 באמנה של האוטונומיה שלה.
יום האחד עשר בספטמבר (בקטלאנית: Diada de l'Onze de Setembre, Diada Nacional de Catalunya או פשוט Diada), נקרא גם "יום קטלוניה", "היום הלאומי של קטלוניה" או פשוט "דיאדה" הוא יומה הרשמי של קטלוניה.
יום זה משמר את זכר יום נפילתה של ברצלונה בידי כוחות הבורבונים תחת פיקודו של הדוכס ברוויק במהלך מלחמת הירושה הספרדית ב-11 בספטמבר 1714, לאחר עשרה חודשי מצור. ניצחון זה הוביל לביטול כל המוסדות הקטלאניים לאחר פרסומו של צו "פלטה החדשה" בשנת 1716.
הפרלמנט של קטלוניה הכריז על יום זה כיום חג לאומי של קטלוניה בפעם הראשונה לאחר שיקום המוסדות, בשנת 1980. בתקנון אוטונומיה של קטלוניה, 2006, נאמר: "קטלוניה, מוגדרת כאזרחות, יש לה את כל הסמלים הלאומיים, הדגל, החג וגם את ההמנון".
מעשים

מוסדות ומפלגות פוליטיות מסורתיות מקשטים בפרחים מסורתיים את המונומנטים של רפאל קזנובה ו-Josep Moragues, בברצלונה בפרט ובשטחי קטלוניה בכלל. ארגונים וקבוצות תומכי עצמאות פוקדים את בית הקברות "de las Moreras" בו נקברו רבים מן המגנים על העיר בזמן המצור. בנוסף, במהלך היום מתקיימות הפגנות וקונצרטים לעידוד העצמאות וקבלת אוטונומיה. אזרחים רבים תולים את דגל קטלוניה בבתיהם ושרים ברוב עם את ההמנון. מאז שנת 2004 אמנים לאומיים רבים משתתפים בטקסים למען אותה מטרה.
היסטוריה

בעבר, החגיגות כללו טקס הלוויה ותפילה בכנסיית סנטה מריה דל מאר. ב-1886 נאסרו החגיגות על מנת שלא יהפכו ללאומניות וגדולות יותר. בעבר, ספגו החגיגות ביקורת קשה מהמפלגה הרפובליקנית בקטלוניה בשל אופים הדתי רבים אך למרות זאת ממשיכים לחגוג את החג כסמל להגנה על זכויות האזרח והעצמאות בקטלוניה.
בשנת 1888 החלו לבנות לראשונה את האנדרטאות למנהיגי ההגנה של העיר בזמן המצור, כגון רפאל קזנובה, ובשנת 1894, בנוסף לחגיגות הדתיות, החלו לציג את זרי הפרחים המסורתיים שמקשטים את האנדרטאות השונות. בראשית המאה ה-20 החלו ההפגנות לתפוס גם צד פוליטי לאומני קיצוני יותר עד כדי עימותים עם המשטרה. נקודת מפנה חשובה של היום הלאומי של קטלוניה הייתה ב-11 בספטמבר בשנת 1977, לאחר נפילתו של הרודן פרנקו. בברצלונה יצאו לרחובות מיליון וחצי איש וחגגו את מפלתו ברוב עם ובשמחה גדולה.
הערות שוליים

↑  Símbolos nacionales de Cataluña - La fiesta
1 2  «Estatuto de Autonomía de Cataluña» (PDF). pp. p. 14.
האנדרטה של רפאל קזנובה בברצלונה.
אברהם-לואי ברגה

| --- | --- |

 לידה:  10 בינואר 1747 נשאטל, שווייץ 
 פטירה:  17 בספטמבר 1823 (בגיל 76) פריז, צרפת 
 מקום קבורה:  פר לשז 
 תחום יצירה:  שענות 
 פרסים והוקרה:  אביר בלגיון הכבוד 
 צאצאים:  אנטואן-לואי ברגה 
 
שעון מטוטלת ה-Sympathiques של ברגה
אברהם-לואי בְּרֶגֶה (באנגלית: Abraham-Louis Breguet;‏ 10 בינואר 1747 – 17 בספטמבר 1823) היה שען. ברגה הוא יליד נשאטל בשווייץ, לשעבר נסיכות של פרוסיה, ברגה היה שען ששיכלל ופיתח חידושים רבים במהלך קריירה ארוכה בצרפת. עוד בימי חייו הוא נחשב לשען הטוב ביותר בתקופתו, ולקוחותיו היו אנשי ציבור מובילים ובני אצולה אירופיים. השעון המפורסם שבנה עבור מארי אנטואנט מוצג כיום במוזיאון ל. א. מאיר לאמנות האסלאם בירושלים, לצד שעונים רבים אחרים שלו. ברגה ייסד את החברה הנושאת את שמו ושייכת כיום ליצרנית השעונים השווייצרית סווטש.
חייו

אברהם-לואי ברגה נולד בקנטון נשאטל בשווייץ (שהיה באותה העת נסיכות פרוסית) לאביו ז'ונא-לואי ברגה (Jonas-Louis Breguet) ולאמו סוזן-מרגריט בולה (Suzanne-Marguerite Bolle). בגיל 10 נפטר אביו של ברגה הצעיר, ולימודיו הרשמיים הופסקו בגיל 12. אימו נשאה בשנית לז'וזף טאטה, נצר למשפחת שענים, וזה ניסה במשך זמן מה לשכנע את ברגה הצעיר להיכנס לעסקי השענות, ללא הצלחה. לבסוף, בגיל 15, הסכים ברגה ללמוד את המקצוע ונשלח כשוליה לשען אלמוני בוורסאי. לחצר המלוכה דאז הייתה השפעה רבה על מקצוע השענות וטובי השענים פעלו באזור ורסאי.
במהרה הדהים ברגה את מורו בכישרונו ובאינטליגנציה שלו. הוא השלים את השכלתו בשיעורי ערב במתמטיקה בקולג' מאזרין, ומורו בקולג' דאג להציג את ברגה הצעיר בפני מלך צרפת, לואי השישה-עשר. המלך התעניין מאוד במכניקה והזמין מאוחר יותר עבודות רבות אצל ברגה, ובכלל זה את שעון ה-perpetuelle (שעון שנמתח מעצמו), ששימח את המלך במיוחד.
אולם זמן קצר לאחר תחילת לימודיו נפטר מורו של ברגה, ואחריו גם אימו ואביו החורג, וברגה הצעיר נאלץ לפרנס את עצמו ואת אחותו הצעירה באופן בלתי ידוע, עד אשר הקים את העסק הפרטי שלו. ברגה השלים את תקופת החונכות שלו ונישא ב-1775 לססיל מארי-לואיז להוייה, ויחד איתה ייסד את חברת השעונים ברגה בפריז. ברגה המציא מנגנונים מכניים חדשניים לשעונים, ובכלל זה את מנגנון ה-tourbillon למתיחה אוטומטית של השעון, לצד חידושים רבים אחרים. רבות מהמצאותיו נותרו פורצות-דרך עד ימינו.
בתוך עשר שנים קיבל ברגה הזמנות ממשפחות האצולה של צרפת ומחצר המלוכה. השעון המפורסם ביותר של ברגה תוכנן ככל הנראה עבור מארי אנטואנט ונקרא על שמה (השעון גם היה ידוע כ"שעון מספר 160" מאחר שזה היה השעון ה-160 שהכין ברגה), אולם הכנתו הושלמה רק לאחר הוצאתה להורג במהפכה הצרפתית. שעון זה מוצג במוזיאון ל. א. מאיר לאמנות האסלאם בירושלים לצד כ-57 שעונים אחרים של ברגה, ובהם גם "שעון ה-Sympathiques". כל השעונים האלה נתרמו על ידי בתו של האספן, ורה סלומונס, שהקימה את המוזיאון.
הערות שוליים

↑  David Salomons, Breguet (1747–1823), London, 1921, p.11
↑  David Salomons, 1921, pp.9–10
↑  David Salomons, 1921, p.8
↑  Richard Watkins, The Origins of Self-Winding Watches 1773–1779, 2016, pp. 110–121, 362–370
| --- | --- |
בקרת זהויות :  NLI: 987007281977905171  PLWABN: 9810690492705606  BnF: cb13185647x (data)  GND: 119033399  HDS: 028587  ISNI: 0000 0000 6652 254X  KulturNav: 5e9edb7f-c16d-4beb-b9c6-c51778623ae6  LCCN: nr97032853  Léonore: 54363  NDL: 001233445  NKC: xx0146403  NTA: 072377682  RKD: 365686  SNAC: w63r422k  SUDOC: 035381523  ULAN: 500107970  VIAF: 59225234   WorldCat (עם VIAF): 59225234 
שעון שיוצר על ידי אברהם-לואי ברגה עבור מארי-אנטואנט ומוצג במוזיאון לאמנות האסלאם בירושלים
שעון מס' 92 (1785) של ברגה; מוצג במוזיאון לאומנויות ולמקצועות, פריז
כיירון

| --- | --- |

כיירון מלמד את אכילס לנגן בלירה
 תרבות:  יוון העתיקה
 אב:  קרונוס
 אם:  פיליירה
 אחים:  זאוס, Dolops 
 בן או בת זוג:  Chariclo 
 צאצאים:  Hippe, Carystus, Ocyrhoe, אנדאיס, Chariclus 
 
ערך זה עוסק בקנטאור במיתולוגיה היוונית. אם התכוונתם למשמעות אחרת, ראו .
כיירון ואכילס מאת רינלדו רינלדי בקא' ד'אורו
כיירון או חיירון (ביוונית עתיקה: Χείρων), הוא דמות במיתולוגיה היוונית, קנטאור בן אלמוות ששימש כמורם של כמה מהגיבורים המיתולוגיים של יוון העתיקה. כיירון מתואר כחכם שביצורים ומייסד תורת הרפואה, הנבואה (אותם למד מהאל אפולו) והציד (אותו למד מהאלה ארטמיס).
דמותו

כיירון היה בנם של קרונוס, שליט הטיטאנים, ושל האוקיינידיה פיליירה (אנ') בת אוקיינוס. לפי האגדה, נטשה פיליירה את כיירון במערה, מפני שהתביישה בהיותו קנטאור. הוא שרד בזכות האל אפולו שאימץ וטיפח אותו, לימד אותו מוזיקה, רפואה, ירי בחץ וקשת ציד ולחימה. מאז, ריפא כיירון אחרים ולימד אותם רפואה ומדעים.
בניגוד לשאר הקנטאורים, אשר תוארו לרוב כפראיים ואכזריים וסימלו הפקרות, תאווה חייתית והשתכרות, תואר כיירון כטוב לב וחכם, ועזר לגיבורים רבים במיתולוגיה היוונית.
הוא ניהל מעין בית ספר לחיים. אלים ומלכים נתנו לו לאמן את ילדיהם. חלק מתלמידיו הפכו לגיבורים גדולים, כגון אכילס, יאסון, תסאוס, הרקולס, אסקלפיוס ועוד.
הוא היה בן אלמוות ולכן כשהרקולס פגע בו בטעות, הרעל לא המיתו, אבל הייסורים גרמו לו למשאלת מוות. הוא ידע כי בינתיים פרומתאוס סובל, ולכן נתן לו במתנה את חיי הנצח שלו.
Queen of the Universe (תוכנית טלוויזיה)

| --- | --- |

 שיר הנושא:  שיר הנושא "Queen of the Universe"
 סוגה:  תוכנית מציאות
 מנחים:  גרהם נורטון
 שופטים:  ליאונה לואיס  טריקסי מאטל  מישל ויסאז'  ונסה ויליאמס  מל בי
 שחקנים:  מישל ויסאז'  ליאונה לואיס  טריקסי מאטל  ונסה ויליאמס 
 ארץ מקור:  ארצות הברית
 שפות:  אנגלית
 מספר עונות:  1
 מספר פרקים:  6
 הפקה
 מפיק:  קארל וובר
 מפיקים בפועל:  רופול צ'ארלס  מארק באסט
 חברת הפקה:  World of Wonder
 אורך פרק:  45 דקות
 שידור
 רשת שידור:  פרמאונט+
 תקופת שידור מקורית:  2 בדצמבר 2021 – הווה
 קישורים חיצוניים
 דף התוכנית ב-IMDb
 
Queen of the Universe (בעברית: מלכת היקום) היא תוכנית מציאות כאשר במרכזה תחרות שירה של מלכות דראג שמתחרות על פרס של 250,000 דולר. התוכנית בהפקת World of Wonder. את התוכנית מנחה גרהם נורטון עם ארבע שופטות שמגיעות מרקעים שונים בעולם המוזיקה, הדראג ותוכניות המציאות. התוכנית עלתה לשידור בפרמאונט+ ב-2 בדצמבר 2021. ב-15 בפברואר 2022, פרמאונט הכריזה שהתוכנית חודשה לעונה שנייה.
הזוכה של העונה הראשונה היא גראג קווין מברזיל, ולמקום השני הגיעה אדה ווקס מארצות הברית.
הפקה

ב-24 בפברואר 2021, פרמאונט גלובל ופרמואנט+ הודיעו על תחרות שירה בין-לאומית של מלכות דראג בהפקת World of Wonder, המפיקה של המרוץ לדראג של רו פול, ושהמתמודדות יוכרזו בהמשך. ב-27 בספטמבר 2021, הוכרז שגרהם נורטון יחנה את התוכנית. השופטות הוכרזו ב-28 באוקטובר, ליאונה לואיס, מישל ויסאז', טריקסי מאטל וונסה ויליאמס. המתמודדות של העונה הראשונה הוכרזו ב-10 בנובמבר. ב-15 בפברואר 2022, הוכרז שהתוכנית חודשה לעונה שנייה. ביוני, הוכרז שמל בי תחליף את לואיס בעונה השנייה, ושוויסאז', מאטל וויליאמס יחזרו לעונה השנייה.
הפקה > שופטות ב-"Queen of the Universe"

| שופטת | עונה> 1 | עונה> 2 |
| --- | --- | --- |
| ליאונה לואיס | ראשית |  |
טריקסי מאטל: ראשית
מישל ויסאז': ראשית
ונסה ויליאמס: ראשית
| מל בי |  | ראשית |
פירוט כללי

| עונה | תחילת שידור | גמר | זוכה | מקום שני | מספר מתמודדות | הפרס לזוכה |
| --- | --- | --- | --- | --- | --- | --- |
| 1 | 2 בדצמבר 2021 | 30 בדצמבר 2021 | גראג קווין | אדה ווקס | 14 | TBA |
| 2 | 2 ביוני 2023 | TBA | TBA | TBA | 10 | TBA |
פירוט כללי > עונה ראשונה (2021)

העונה הראשונה של "Queen of the Universe" עלתה לשידור ב-2 בדצמבר 2021 בפרמאונט+. בעונה היו שמונה פרקים. בעונה התחרתה ג'וג'ובי שהתחרתה גם בהמרוץ לדראג של רו פול. גארג קווין זכתה בעונה ואדה ווקס הגיעה למקום השני.
פירוט כללי > עונה ראשונה (2021) > מתמודדות

הפרטים (שמות ומקום) נכונים לזמן הצילומים.
| שם | שם בשפת המקור | עיר מגורים | תוצאה |
| --- | --- | --- | --- |
| גראג קווין | Grag Queen | ברזיל קנלה (אנ'), ברזיל | זוכה |
| אדה ווקס | Ada Vox | ארצות הברית סן אנטוניו, ארצות הברית | מקום 2 |
| אריאה בי. קסדין | Aria B Cassadine | ארצות הברית אטלנטה, ארצות הברית | מקום 3 |
| לה וואה | La Voix | הממלכה המאוחדת לונדון, הממלכה המאוחדת | מקום 4 |
| רני קו-הי-נור | Rani Ko-He-Nur | הודו מומבאי, הודו | מקום 4 |
| ליאונה וינטר | Leona Winter | צרפת פריז, צרפת | מקום 6 |
| ג'ינזילה | Gingzilla | אוסטרליה סידני, אוסטרליה | מקום 7 |
| רחינה ווצ'ה | Regina Voce | מקסיקו מקסיקו סיטי, מקסיקו | מקום 7 |
| מטונט אלכס | Matante Alex | קנדה מונטריאול, קנדה | מקום 9 |
| בטי ביצ'סלאפ | Betty Bitschlap | דנמרק קופנהגן, דנמרק | מקום 10 |
| שאיין ולנטינו | Chy'enne Valentino | ארצות הברית שיקגו, ארצות הברית | מקום 10 |
| ג'וג'ובי | Jujubee | ארצות הברית בוסטון, ארצות הברית | מקום 10 |
| נובאזאר | Novaczar | ארצות הברית ניו יורק, ארצות הברית | מקום 10 |
| וואווואו | Woowu | הרפובליקה העממית של סין גואנגג'ואו, סין | מקום 10 |
פירוט כללי > עונה 2 (2023)

ב-15 בפברואר 2022, הוכרז שהתוכנית חודשה לעונה שנייה. העונה השנייה של "Queen of the Universe" אמורה לעלות לשידור ב-2 ביוני 2023 בפרמואנט+. המתמודדות הוכרזו ב-22 בפברואר 2023. בעונה זו מתחרה בפעם הראשונה מלכת דראג ישראלית, מיס סיסטרטה. בעונה מתחרות גם לאב מסיסי שהתחרתה בעונה השנייה של המרוץ לדראג: הולנד ואאורה אטרנל שהתחרתה בעונה השנייה של המרוץ לדראג: איטליה והגיעה למקום השני.
פירוט כללי > מתמודדות

הפרטים (שמות ומקום) נכונים לזמן הצילומים
| שם | שם בשפת המקור | עיר מגורים | תוצאה |
| --- | --- | --- | --- |
| אאורה אטרנל | Aura Eternal | פלרמו, איטליה | TBA |
| קלואי ויאנד | Chloe V | ריו דה ז'ניירו, ברזיל | TBA |
| ג'אזל רויאל | Jazell Royale | ג'קסונוויל, ארצות הברית | TBA |
| לאב מסיסי | Love Masisi | אמסטרדם, הולנד | TBA |
| מקסי | Maxie | קזון סיטי, הפיליפינים | TBA |
| מילישיה סקאנט | Militia Scunt | לוס אנג'לס, ארצות הברית | TBA |
| מיס סיסטרטה | Miss Sistrata | תל אביב, ישראל | TBA |
| טייגה בראבה | Taiga Brava | קנקון, מקסיקו | TBA |
| טרבור אשלי | Trevor Ashley | סידני, אוסטרליה | TBA |
| ויולה | Viola | מנ'צסטר, הממלכה המאוחדת | TBA |
פרסים ומועמדויות

| 0 | 1 | 2 | 3 | 4 | 5 |
| --- | --- | --- | --- | --- | --- |
| שנה | פרס | קטגוריה | מועמדות | תוצאה | מקור |
| 2022 | Queerty Awards | תוכנית מציאות/סדרה תיעודית | Queen of the Universe | מועמדות |  |
| 2022 | פרסי הסרטים והטלוויזיה של MTV | התוכנית החדשה הטובה ביותר בלי תסריט | Queen of the Universe | מועמדות |  |